జలాలాబాద్ (ఆఫ్ఘనిస్తాన్): కొత్త సంవత్సర వేడుకలకు ఒక్కరోజు ముందు ఆఫ్ఘనిస్తాన్లో ఘోర విషాదం చోటుచేసుకుంది.ఓ శ్మశాన వాటికలో ఉగ్రవాదులు ఆత్మాహుతి దాడికి తెగబడడంతో 12 మంది ప్రాణాలు కోల్పోయారు. మరో 14 మంది తీవ్రంగా గాయపడ్డారు. ఆదివారం ఆఫ్ఘనిస్తాన్లోని ఈస్ట్రన్ నంగర్హర్లో చోటు చేసుకుందీ దారుణం. హస్కామీనా జిల్లా మాజీ చీఫ్ అంత్యక్రియల్లో పాల్గొన్న వారిమధ్యకు వచ్చిన ఓ ఉగ్రవాది... తనను తాను పేల్చేసుకున్నట్టు ప్రజారోగ్య డైరెక్టర్ నిజిబుల్లా కమావాల్ వెల్లడించారు. ఈ ఘటనతో నంగర్హర్ రాజధాని జలాలాబాద్లో ముఖామ్ ఖాన్ శ్మశానవాటికలో భీతావహ పరిస్థితి నెలకొన్నట్టు స్థానిక మీడియా పేర్కొంది. కాగా ఈ దాడికి బాధ్యత వహిస్తూ ఉగ్రవాద సంస్థలు ఇంకా నోరువిప్పలేదు.
jalalabad (afghanistan): kotta samvatsara vedukalaku okkaroju mundu aafghanistaanlo ghora vishaadam chotuchesukundi.oo shmasaana vaatikalo ugravaadulu aatmaahuti daadiki tegabadadamtho 12 mandi praanaalu kolpoyaru. maro 14 mandi teevramgaa gayapaddaru. aadivaaram aafghanistaanloni eestran nangarharlo chotu chesukundi daarunam. haskamina jilla maji cheef antyakriyallo palgonna vaarimadhyaku vachina oo ugravaadi... tananu taanu pelchesukunnattu prajarogya director nijibulla kamawal velladinchaaru. ee ghatanatho nangarhar rajadhani jalalabadlo mukham khan smasaanavaatikalo bheetavaha paristhiti nelakonnattu sthaanika media perkondi. kaga ee daadiki baadhyata vahistuu ugravaada samsthalu inka noruvippaledu.